JUDEŢUL TIMIŞ
MUNICIPIUL TIMIŞOARA  
PRIMAR                                                              
Nr. CT2019-31 din 14.01.2019 

 
RAPORT DE SPECIALITATE
referitor la aprobarea trecerii în domeniul privat al Municipiului Timişoara în domeniul public al Municipiului Timişoara a terenului înscris în C.F. nr.439377-Timişoara

Având în vedere adresa cu numărul CT2019-31 înregistrată la Primăria Municipiului Timişoara de către administrator NEGRU RAMONA SIMINA, prin care solicită  emiterea de către Consiliul Local Timişoara a unei hotărâri referitoare la trecerea terenului situat în Timişoara, str. Grigore T. Popa nr. 31-35, înscris în CF nr. 439377-Timişoara, din domeniul privat al Municipiului Timişoara în domeniul public al Municipiului Timişoara ;
Având în vedere Expunerea de Motive nr. CT2019-31 a Primarului Municipiului Timişoara;
Având în vedere că, terenul menţionat în suprafaţă de 2.768 mp, a fost donat Municipiului Timişoara de către persoane fizice, conform actului de donaţie autentificat sub nr. 179 din 12.02.2015, la Societatea Profesională Notarială ”Dănilă-Bulgăr, în cotă de 1/1, având categoria de folosinţă “Drum în intravilan”;
Prin Hotărârea Consiliului Local nr. 489 din data de 10.10.2014 a fost aprobat Planul Urbanistic Zonal “Lotizare pentru construire locuinţe colective D+P+2E” strada Grigore T. Popa nr. 31-35, Timişoara;
Având în vedere că, destinaţia terenului respectiv este de “Drum în intravilan”, iar conform Regulamentului Local de Urbanism, cap. II, art. 7.6, “toate drumurile din oraş sunt publice, cu excepţia drumurilor de incintă ale agenţilor economici”, în temeiul art. 8, alin. 1 din Legea 213/1998 – privind bunurile proprietate public, “trecerea bunurilor din domeniul privat al statului sau unităţii administrativ-teritoriale în domeniul public al acestora, se face după caz, prin hotărâre a Guvernului, a consiliului judeţean, respectiv a Consiliului General al Municipiului Bucureşti ori a consiliului local”;
Având în vedere cele menţionate mai sus, înaintăm spre dezbaterea şi aprobarea  Consiliului Local al Municipiului Timişoara, proiectul de hotărâre privind aprobarea trecerii terenului mai sus menţionat, din domeniul privat al Municipiului Timişoara în domeniul public al Municipiului Timişoara, a terenului situat în Timişoara, str. Grigore T. Popa nr. 31-35, înscris în CF nr. 439377-Timişoara, cu destinaţia de teren pentru drum.

